Tūkstantmečio stadionas

Tūkstantmečio stadionas (angl. Millennium Stadium, val. Stadiwm y Mileniwm) – nacionalinis Velso stadionas Kardife. Namų rungtynes žaidžia Velso regbio rinktinė ir Velso vyrų futbolo rinktinė. Pastatytas 1999 m. pasaulio regbio čempionatui. Taip pat vyksta kultūros ir muzikos renginiai. Istorija XX a. Cardiff RFC ir Velso regbio rinktinė žaisdavo Cardiff Arms Park stadione, kuris 1984 m. pavadintas Nacionaliniu stadionu. Jis buvo ribotos talpos, be to, prasto matomumo, tad nuspręsta statyti naują stadioną. Naujasis – Tūkstantmečio stadionas pastatytas ruošiantis tūkstantmečiui (2000 metams) ir atidarytas 1999 m. birželio 26 d. Pirmosios regbio rungtynės buvo sužaistos tų pačių metų birželio 26 d. tarp Velso ir Pietų Afrikos Respublikos regblio rinktinių. 2012 m. vasaros olimpinėse žaidynėse stadione vyko futbolo varžybos. Šaltiniai